Anadi ɣef tugna n tmeṭṭut deg usugnan anagal abayli, isekcem-aɣ ɣer unnar yeččuren d iɛewwiqen seg-mi ur nufi ara aṭas n tezrawin deg lewhi-a, ladɣa ayen yeɛnan tamiḍrant n usugnan, ur nufi ula d yiwet n tezrawt fell-as s teqbaylit. Imi d ta i d tazrawt tamezwarut ɣef usugnan s teqbaylit nwala belli isefk fell-aɣ ad neɛreḍ ad tt-id-nessefhem s telqay, d ayen i nexdem deg yixef amezwaru anda i d-newwi awal ɣef umezruy d unerni n tbadut-is, nefka-d tibadutin yemgaraden i d-sumren yinagmayen iberranyin ama d G. Durant, neɣ d G. Bachelard i dyemmeslayen ɣef usugnan d wanawen-is ; d asugnan anbaz neɣ d imman d wamek i yettuɣal d amesnulfu. Ama d J.P. Sartre d E. Husserl, i dyemmeslayen ɣef usugnan aseklan d tmelilt n usugnan deg usnulfu aseklan, daɣen deg tigzi n uḍris s ɣur imeɣri.